Domino's

Dominoʻs — Ann Arborda joylashgan Amerikaning pitsa restoranlari tarmogʻi. Tarmoqga 1960-yilda asos solingan, tarmoq bosh direktor Rassell Weiner boshchiligidagi Dominoʻs Pizza, Inc.ga tegishli. Korporatsiya Delaver shtatida joylashgan va shtab-kvartirasi Michigan shtatidagi Ann Arbor shaharchasida, Dominoʻs Farms Office Parkda joylashgan. 2018-yil holatiga koʻra, Dominoʻsning, taxminan, 15 000 filiali bor, ulardan 5 649 tasi Qoʻshma Shtatlarda, 1 500 tasi Hindistonda va 1 249 tasi Buyuk Britaniyada joylashgan. Dominoʻs 83 dan ortiq mamlakatlarda va dunyo boʻylab 5701 ta shaharda filialga ega.

Tarix

1960-2010 yillar 

1960-yilda Tom Monaghan va uning ukasi Jeyms 507 Kross Street (hozirgi West Cross Street 301)da tarmoqqa asos soldi.

1965-yilga kelib Tom Monagan ikkita qoʻshimcha filial ochib, pitsaxonalari sonini 3taga yetkazdi. Monagan rebreanding xohishi bilan 1965-yilda tarmoqni rasmiy ravishda Dominoʻs Pizzaga oʻzgartirdi.

Kompaniya logotipi dastlab 1965-yilda uchta doʻkonni ifodalovchi uchta nuqtadan iborat edi. Monagan har bir yangi doʻkon qoʻshilishi bilan yangi nuqta qoʻshishni rejalashtirgan edi, ammo Dominoʻs tez oʻsganligi sabab bu fikrdan qaytdi. Dominoʻs Pitsa oʻzining birinchi filialini 1967-yilda ochgan va 1978-yilga kelib kompaniya 200 ta filialgacha kengaygan.

1998-yilda, kompaniyani 38 yil boshqargan, Dominoʻs asoschisi Tom Monagan nafaqaga chiqqanini eʼlon qildi, kompaniyaning 93 foizini Bain Capitalga taxminan 1 milliard dollarga sotdi. Bir yil oʻtgach, kompaniya Deyv Brandonni  bosh direktor etib tayinladi.

Kompaniya rivojlanishi 

1983-yil 12-mayda Dominoʻs birinchi xalqaro filialini Vinnipeg (Manitoba, Kanada)da ochdi. Oʻsha yili Dominoʻs oʻzining 1000-filialini ochdi. 1985-yilda koʻp tarmoqli Buyuk Britaniyadagi birinchi filialini Lutonda ochdi. Shuningdek, 1985-yilda Dominoʻs Yaponiyaning Tokio shahrida ham ilk filialini ochdi. 1993-yilda ular tadbirkor Luis de Xesus Rodriges rahbarligida Dominikan Respublikasida filial ochgan ikkinchi Amerika kompaniyasi va Gaitida filial ochgan birinchi kompaniyaga aylandi. 1995- yilga kelib Dominoʻsning xalqaro filiallari soni 1000 taga yetdi. 1997-yilda Dominoʻs oʻzining 1500-xalqaro filialini ochdi va bir kunda besh qitʼada jami yetti filial ochdi. 2014- yilga kelib kompaniya 6000 ta xalqaro filialga ega boʻldi, bunga 2015-yil 5-oktabrda Milanda, Italiyadagi ilk filiali bilan erishdi. Bosh direktor Patrik Doyl 2014-yil may oyida kompaniya endi koʻproq yetkazib berishga koʻproq eʼtibor qaratishini aytdi. 1995-yilda Dominoʻs Pizza Xitoyga Pitsa Vest Fast Food Group orqali kirdi, ushbu kompaniya Janubi-Sharqiy Osiyoning oʻn bitta davlatida Dominoʻs Pizzani boshqarish huquqiga ega edi.
2016-yil fevral oyida Dominoʻs Hindistonda oʻzining 1000-filialini ochdi. Amerika Qoʻshma Shtatlaridan tashqari, Hindiston dunyodagi eng koʻp Dominoʻs savdo nuqtalariga aylandi.

Xitoy 
Kompaniya Xitoyda Dominoʻs Pizza China (xitoycha:língíní;pinyin:Dá Měi Lè) nomi bilan tanilgan. 2019-yil oktabr holatiga koʻra, Dominoʻs Pizza Xitoyning toʻqqizta shaharda 250 ga yaqin filiali bor: Pekinda (taxminan 75 filial), Shanxayda (100 ga yaqin filial), Guanchjou, Shenchjen, Tyantszin, Nankin, Suchjou, Vusiva Xanchjou. Shenzhendagi 200-filiali, shuningdek, Dominoʻsning xalqaro miqyosdagi 10 000-filiali edi. 2006-yil dekabr oyida Tayvanning Jinghua Hotel Group kompaniyasi Tayvan va Pekinda Dominoʻs Pizza huquqini sotib olish uchun NT $ 500 million sarmoya kiritdi. 2017-yilda restoranlar tarmogʻiga ixtisoslashgan xorijiy sarmoyaviy kompaniya Dash Brands Ltd.Gonkong va Makao uchun huquqlarni qoʻlga kiritdi. Xitoyda buyurtmalarning 90% dan ortigʻi onlayn tarzda amalga oshiriladi. Buyurtmalarni doʻkonlarda va kompaniya veb-saytida, ilova orqali va WeChat ilovasi orqali amalga oshirish imkoniyati mavjud. Dominoʻs Pizza China Amerika uslubidagi kartoshkali pitsa, tovuq goʻshtli qisqichbaqasimon shakldagi pitsa turi, durian pulpali pitsa va tuzlangan tuxum sarigʻli pitsa, shuningdek, Sichuan qalampiridan tayyorlangan nozik tovuq barabanlarini taklif qiladi.

Oʻzbekiston 

Dominoʻs Pizza Oʻzbekistonda ham filiallarini ochish uchun tayyorgarlik koʻryabdi.

Hozirgi kunda 
2004-yilda, 44 yil xususiy kompaniya sifatida faoliyat yuritgandan soʻng, Dominoʻs Nyu-York fond birjasida oddiy aktsiyalardan „DPZ“ belgisi ostida savdo qila boshladi. Sanoat savdo nashri Pizza Today jurnali Dominoʻs Pitsani 2003-2010 va 2011-yillarda „Yil tarmogʻi“ deb atadi. 2006-yil yanvar oyida bir vaqtning oʻzida nishonlash marosimida Dominoʻs oʻzining 5000-chi filialini Illinoys shtatining Xantli shahrida va Panama-Siti shahrida 3000-xalqaro filialini ochdi va tarmoq jami 8000ta filialga ega boʻldi. 2006-yil avgust oyida Dominoʻsning Tayland, Dublin, Irlandiyadagi joylashuvi Dominoʻs tarixida yiliga 3 million dollar (2,35 million yevro) aylanmani tashkil etgan birinchi kompaniya boʻldi. 2006-yil sentyabr holatiga koʻra, Dominoʻs butun dunyo boʻylab 8200 dan ortiq doʻkonlarga ega boʻlib, ularning umumiy daromadi 1,4 milliard dollarni tashkil etdi.

2012-yil avgust oyida Dominoʻs Pizza oʻz nomini oddiygina Dominoʻsga oʻzgartirdi (bosh kompaniya hali ham Dominoʻs Pizza deb ataladi). Shu bilan birga, Dominoʻs yangi logotipni taqdim etdi, u logotipdagi domino ostidagi koʻk toʻrtburchak va matnni olib tashladi va ilgari toʻliq qizil rangdagi domino soʻzining yon tomonida ikkita nuqta koʻk, yon tomonida esa bitta nuqta qizil rangga oʻzgartirildi. Bu kompaniya anʼanaviy pitsadan koʻra, menyudagi taklifni „kengaytirmoqchi“ boʻlgani uchun qilingan.

2022-yil aprel oyida Dominoʻs Italiya kompaniya operatori EPizza SpA Italiyada COVID-19 blokirovkalari natijasida sotuvlar ikki yillik pasayganidan soʻng Milan sudiga bankrotlik toʻgʻrisida ariza berdi. Bundan tashqari, Dominoʻs Pizza Glovo, Just va Deliveroo kabi oziq-ovqat yetkazib berish ilovalari xizmatlaridan foydalanishni boshlagan mahalliy pitsa tarmoqlari va restoranlari bilan raqobat kirishdi. 2022-yil iyul oyida 90 kunlik imtiyozli davr tugaganidan soʻng, Dominoʻs Italydagi barcha filiallarini 20-iyulda yopdi.

Mahsulotlari 

Dominoʻs menyusi mintaqaga qarab farq qiladi. Qoʻshma Shtatlardagi hozirgi Dominoʻs menyusida turli xil Italiya va Amerikaning asosiy taomlari bor. Pitsa asosiy taom boʻlib, menyuda turli xillaridan mavjud. Qoʻshimcha taomlarga makaron, va pechda pishirilgan sendvichlar kiradi. Menyuda tovuq va nonli mahsulotlar, shuningdek, ichimliklar va shirinliklar mavjud.
1990-yillarning boshigacha Dominoʻs Pizza menyusi yetkazib berish samaradorligini taʼminlash uchun boshqa tez tayyorlanadigan restoranlarga nisbatan tor assortimentga ega boʻlib kelgan. Tarixiy jihatdan, Dominoʻs menyusi faqat ikkita oʻlchamdagi (12 dyuym va 16 dyuymli) pitsa va yagona alkogolsiz ichimlik varianti sifatida Coca-Coladan iborat edi.
„Dominoʻs Pizza“ dagi menyuning birinchi kengayishi 1989-yilda sodir boʻlgan. Pitsa isteʼmolchilarining 40 foizi katta hajmdagisini afzal koʻrganini koʻrsatadigan bozor tadqiqotlari ortidan katta hajmdagi pitsalarning joriy etilishi boshlandi. Yangi mahsulotning sotuvga chiqarilishi taxminan 25 million dollarga yetdi. Dominoʻs 1993-yilning boshida 30 boʻlakli, „The Dominator“dan boshlab katta hajmdagi pitsalarni sinab koʻra boshladi.

2002-yil avgust oyida Domino kompaniyasi Buffalo qanotlariga muqobil achchiq Buffalo Chicken Kickers qoʻshilgan katta hajmdagi oziq-ovqatlarni sotishni boshladi. 2003-yil avgust oyida Dominoʻs 2000-yil yanvaridan beri oʻzining birinchi yangi pitsasi „Philly Cheese Steak Pitsa“ni eʼlon qildi. Mahsulotning sotuvga chiqarilishi, shuningdek, tegishli reklamada mol goʻshtini tekshirish logotipi paydo boʻlgan Mol goʻshti milliy assotsiatsiyasi bilan hamkorlikning boshlanishini anglatar edi.

2008-yilda Dominoʻs Subwayning Submarine sendvichlari bilan raqobatlashish maqsadida yana toʻrt xildagi pechda pishiriladigan sendvichlarni menyuga qoʻshdi. Sendvichlarning dastlabki marketingida uning raqobatiga turli xil havolalar berilgan, masalan, Subwayning matbuot kotibi „Jared“ boʻlganligi bois shu ismli mijozlarga bepul sendvichlar taklif qildi.
Kompaniya 2009-yilda oddiy pitsalarga qaraganda 40% koʻproq pishloq va turli xil masalliqlarga ega boʻlgan „Amerika afsonalari“ maxsus pitsalarini taqdim etdi. Oʻsha yili Dominoʻs oʻzining ichiga makaron qoʻshib pishirilgan „BreadBowl Pasta“ taomini, „Lava Crunch Cake“ desertini oʻz menyulariga qoʻshdi.

2010-yilda, kompaniyaning 50 yilligidan koʻp oʻtmay, Dominoʻs oʻzining pitsa retseptia oʻzgartirish kiritib, pitsalarida ishlatiladigan xamir, sous va pishloqga sezilarli oʻzgarishlar kiritdi. Ularning reklama kampaniyasi taʼmi bilan bogʻliq muammolar tufayli Domino mahsulotining jamoatchilik tomonidan qabul qilinishi bilan bogʻliq oldingi muammolarni tan oldi. 2012-yil 24-sentyabrda menyuga23 yil oldin taqdim etilgan Deep Dish Pizzaning oʻrniga „Pan pitsa“ qoʻshilishini eʼlon qildi.

2013-yil dekabr oyida Dominoʻs Pizzaning Isroildagi filialida Buyuk Britaniyaning VBites kompaniyasi tomonidan yetkazib beriladigan soyadan tayyorlangan pishloq oʻrnini bosuvchi boshqa mahsulotlar ishlatadigan birinchi Vegan pitsasini taqdim etdi.

Kompaniya hamkorliklari 

Dominoʻs Pizza 2018-yil sentyabr holatiga koʻra, Qoʻshma Shtatlarda (jumladan, Kolumbiya okrugi, Guam, Puerto-Riko va Amerika Qoʻshma Shtatlari Virjiniya orollari), boshqa 83 mamlakatda, shu jumladan Kayman orollari va shtatlar kabi chet el hududlarida filiallarga ega. Uning dunyo boʻylab 5701 ta shaharda (2900 ta xalqaro va 2800 tasi Amerikada) oʻz filiallari bor. 2016-yilda Dominoʻs Hindistonda oʻzining 1000-doʻkonini ochdi. 2018-yilning birinchi choragi holatiga koʻra, Dominoʻsning taxminan 15 000 doʻkoni bor edi, ulardan 5 649 tasi AQShda, 1 232 tasi Hindistonda va 1 094 tasi Buyuk Britaniyada joylashgan.

Koʻpgina hollarda, Dominoʻs har bir mamlakatda bitta kompaniya bilan asosiy hamkorlik shartnomalariga ega, ammo uchta kompaniya bir nechta mamlakatlarni qamrab olgan hamkorlik shartnomalarini sotib olgan:

Dominoʻs Pizza Isroilda 1990-yilda tashkil etilgan va oʻzining birinchi filialini 1993-yilda ochgan. Ular Elgad Pitsa tomonidan boshqariladi. 2014-yil avgust holatiga koʻra, butun shtat boʻylab 33 ta filial va 4ta hamkor kompaniyalar mavjud.
Avstraliya, Daniya, Yangi Zelandiya, Fransiya, Belgiya, Gollandiya va Monakodagi tarmoq filiallariga egalik qilish, faoliyat yuritish va franchayzing huquqi hozirda Avstraliyaning Domino's Pitsa Enterprises kompaniyasiga tegishli boʻlib, 1993-yilda bosh kompaniyadan asosiy hamkorlikni, Avstraliya va Yangi Zelandiya, 2006-yilda Yevropa boʻylab filiallar ochish huquqini sotib olgan. 1993-yilda Buyuk Britaniya va Irlandiya uchun asosiy hamkorlikni sotib olgan Britaniyaning Dominoʻs Pizza Group (DPG) kompaniyasi 2011-yilda Germaniya va Shveytsariya uchun, 2012-yil avgust oyida Lixtenshteyn va Lyuksemburg uchun asosiy hamkorlikni sotib oldi. DPG 2016-yil dekabr oyida Malmö shahridagi Mobilia savdo markazi yaqinida Shvetsiyadagi birinchi manzilini ochdi; uch yildan soʻng, 2019-yilda ular mamlakatdagi barcha filiallarini sotishlarini eʼlon qilishdi. Lotin Amerikasida birinchi filial 1988-yilda Kolumbiyada ochilgan. Keyingi yillarda Dominoʻs Pizza Meksika, Gvatemala (1989), Chili (1991), Venesuela (1992), Dominikan Respublikasi (1993), Ekvador va Peruda (1995) oʻz faoliyatini boshladi. Biroq, maʼmuriyatdagi muammolar tufayli Dominoʻs Perudagi filiallarini 2015-yilda yopishga qaror qildi va bir yildan soʻng yangi hamkorlar bilan qayta ochdi. Hindiston, Nepal va Shri-Lanka uchun sotish huququ hozirda Hindistonning Jubilant FoodWorks kompaniyasiga tegishli. Hindiston Dominoʻsning ichki bozoridan tashqaridagi eng yirik xalqaro bozori boʻlib, 1000 dan ortiq Domino filiallariga ega boʻlgan yagona mamlakatdir. 1996-yilda Dehlida birinchi filial ochilishi bilan kompaniya 2018-yil holatiga koʻra Hindistonning 264 ta shahrida 1362 ta doʻkonga egalik qiladi. Bangladeshda Dominoʻs Pizza franshizalari „Jubilant FoodWorks“ va „Golden Harvest Limited“ va „Dominoʻs Pizza Bangladesh Limited“ kompaniyalariga tegishlidir. Bular orasida Jubilant FoodWorks asosiy hamkor hisoblanadi va kompaniyaning 51% ga egalik qiladi, qolgan ulush esa Golden Harvest Limitedga tegishli. Bangladeshdagi birinchi doʻkon 2019-yil fevral oyida ochilgan. 2020-yil 27-iyul holatiga koʻra, Dominoʻs Pizza Xorvatiyaning Zagreb markazida ochilgan. 2020-yil holatiga koʻra, Dominoʻs Pizza Turkiyada 550 ta filial ochdi. Italiyada Domino bankrot deb eʼlon qilib, barcha filiallarini yopdi.
Rossiyada DP Eurasia oʻzini bankrot deb eʼlon qilib, Rossiya, Turkiya, Ozarbayjon va Gruziyadagi barcha filiallarini yopishini eʼlon qildi. Rossiyadagi tarmoqlar reper Timati tomonidan 2023-yil avgust oyida sotib olindi. Hariddan keyin u oʻz nomini Domino Pizza ga oʻzgartirdi. 2022-yil noyabr holatiga koʻra, Dominoʻs Pizza Montevideoda (Urugvay) ochildi, bu franchayzingning Janubiy konusdagi birinchi joyi boʻlib, kelgusi besh yil ichida ushbu shaharda 20 ta doʻkon ochish rejasini eʼlon qildi.

Sotuv 
Hozirda AQShda jami 6157 Domino filiallari mavjud boʻlib, ulardan 5815 tasi hamkorlikdagi filiallardir. 2018-yilda franchayzing birliklari uchun oʻrtacha haftalik birlik sotuvi (AWUS) 22 045 dollarni tashkil etdi, bu soʻnggi besh yil ichida izchil oʻsishni koʻrsatdi. Yiliga bu oʻrtacha bir million dollardan ortiq savdoni tashkil qiladi. Dominoʻs 2019-yil holatiga koʻra, ularning sof daromadi 400 000 dollardan sal koʻproq edi.

Reklama 

1986-yil oxirida Dominoʻs oʻzining reklama roliklariga katta etibor berishni boshladi. Bu borada kompaniya televizion reklama roʻliklarini olish uchun Will Vinton Studios bilan hamkorlik qila boshladi.

Dominoʻs 2009-yilning mart oyida veb-saytida kelib chiqqan nosozlik uzr sifatida 11000 ga yaqin oʻrta pitsalarni tekinga tarqatdi. Kompaniya avvaliga pitsani tekinga olish mumkin boʻlgan kodni oʻchirmadi. Ammo bir internet foydalanuvchisi bundan habar topib, internetda bu haqidagi xabarni tarqatib yuborgandan soʻng, bu asksiyani tugatishga majbur boʻldi.

tomonidan oʻtkaziladigan Doug Shierson Racing poygasida Dominoʻs CART kompaniyasining avtomobiliga homiylik qildi. Va poygada kompaniya homiylik qilgan kompaniya avtomobili gʻalaba qozondi. Dominoʻs shuningdek, NASCAR Sprint Cup seriyasida 2007-yilgi Maykl Uoltrip Racing mavsumida haydovchi Devid Reutimanga ham homiylik qilgan.

2018-yil iyun oyida Dominoʻs AQShdagi yoʻllarga asfalt yotqizish boʻyicha yangi loyiha boshlaganini eʼlon qilib, ularning pitsalari yaxshi holda yetib borishi uchun shahar va qishloql yoʻllarini taʼmirlashga mablagʻ ajratdi. Kompaniya toʻrtta shahar va bir qancha qishloqlar, jumladan, Burbank, Kaliforniya, Bartonville, Texas, Afina, Gruziya, Milford va Delaver bilan yoʻllarini asfalt qilish boʻyicha shartnomaga erishgan. Asfaltlangan qismlarda Domino logotipi va „Oh, yes, we did“ shiori mavjud.

30 daqiqada yetkazib berish 

1973-yildan boshlab Dominoʻs Pizza mijozlarga pitsa buyurtma berilgandan keyin 30 daqiqa ichida yetkazib berilishi yoki ular pitsani bepul olishlari kafolatini taklif qildi. Bu kafolat 1987-yilda 3 dollar chegirmaga oʻzgartirildi. 1992-yilda kompaniya Indiana shtatida Dominoʻs yetkazib beruvchisi tomonidan oʻldirilgan ayolning oilasi tomonidan qoʻzgʻatilgan daʼvoni hal qilib, oilaga 2,8 million dollar toʻladi. 1993-yilda boshqa sud jarayonida Domino mashinasi haydovchisi svetoforning qizil chirogʻiga oʻtib oʻz mashinasi bilan toʻqnashib ketganida jarohat olgan ayolga umumiy toʻlanishi kerak boʻlgan 80 million dollar pul miqdoridan 15 million dollar toʻlashini eʼlon qildi. Oʻsha yili bosh direktor boʻlgan Tom Monaganning soʻzlariga koʻra, yarim soatlik kafolat oʻsha yili „jamoat tomonidan ehtiyotsiz haydash va mas’uliyatsizlik“ tufayli bekor qilingan.

2007-yil dekabr oyida Dominoʻs yangi shiorni taqdim etdi, „You Got 30 Minutes“, ammo bu oldingi vaʼdadan farqli ravishda yarim soat ichida yetkazib berilmagan taqdirda hech qanday toʻlov bilan bogʻliq oʻzgarishga sabab boʻlmaydi.

Kompaniya Kolumbiya, Vyetnam, Meksika, Xitoy va Hindistonda joylashgan doʻkonlarida joylashtirilgan buyurtmalar uchun 30 daqiqalik kafolatni taqdim qilishda davom etdi.

Marketing 
2001-yilda Dominoʻs Amerikaning „Make-A-Wish“ jamgʻarmasi bilan ikki yillik milliy hamkorlikni yoʻlga qoʻydi. Oʻsha yili Nyu-York va Vashingtondagi kompaniya doʻkonlari 11-sentabr kuni Jahon Savdo Markazi va Pentagonga qilingan hujumlardan keyin yordam xodimlariga 12 000 dan ortiq pitsa taqdim etdi. Tegishli mablagʻlar dasturi orqali korporatsiya Amerika Qizil Xochning tabiiy ofatlarni bartaraf etish harakatlariga 350 000 dollar xayriya qildi. 2004-yilda Dominoʻs Sent-Jud bolalar tadqiqot kasalxonasi bilan hamkorlikni boshladi.

2007-yilda Dominoʻs oʻzining „Veterans Delivering the Dream“ franchayzing dasturini taqdim etdi, shuningdek, onlayn va mobil buyurtma saytlarini ham yoʻlga qoʻydi. 2008-yilda Dominoʻs mijozlarga real vaqt rejimida oʻz buyurtmalarining holatini koʻrish imkonini beruvchi Pizza Tracker onlayn ilovasini taqdim etdi. 2005-yildan beri Dominoʻs Pizza kompaniyasining AQSh telefon orqali buyurtma berish xizmatida Kevin Railsbackning ovozidan foydalanib kelingan.

2015-yilda Dominoʻs 80 ta pitsa, ikki litrli soda va souslarni olib yurishi mumkin boʻlgan „pitsa mashinasi“ni taqdim etdi. Bundan tashqari, mashina bortida 140 farengeyt daraja pechi mavjud va standart etkazib berish mashinasiga qaraganda yoqilgʻiga tejamkor. Rasmiy ravishda Dominoʻs DXP nomini olgan bu avtomobil Roush Performance tomonidan moslashtirilgan. Har bir mashina 100 000 milga yetgandan soʻng, undan foydalanish toʻxtatiladi va Roushga qaytariladi, u erda zaxira shakliga qaytariladi.

2016-yilda Dominoʻs Starship Technologies bilan hamkorlik qildi va Germaniya va Gollandiyaning muayyan shaharlarida pitsa yetkazib berish uchun oʻzini oʻzi boshqaradigan robotlardan foydalana boshladi. 2016-yilda Yangi Zelandiyadagi Dominoʻs Flirety DRU Drone yordamida uchuvchisiz uchish apparati orqali dunyodagi birinchi pitsa yetkazib berdi.

2018-yilning iyun oyida Dominoʻs pitsalari yetkazib berish paytida pitsaga zarar yetmasligi uchun „Pitsa uchun yoʻl ochish“ tashabbusi doirasida Amerikadagi chuqurlarni taʼmirlashni boshladi.

2019-yil iyun oyida Dominoʻs robototexnika kompaniyasi Nuro bilan hamkorlikni eʼlon qildi. Xizmat Xyustonda (Texas) Nuro tomonidan ishlab chiqarilgan oʻzini oʻzi boshqaradigan R2 avtomobili bilan ishga tushirilishi rejalashtirilgan.

2021-yil dekabr oyida kompaniya 50 million dollargacha boʻlgan „syurpriz sovgʻalar“ yoki yetkazib berish jarayonining bir qismi sifatida bepul mahsulotlarni taklif qila boshladi. Bu harakat kompaniyani toʻlovlarni yetkazib berish ilovalaridan qilishni targʻib qilish maqsadida qilingan.

2022-yil yanvar oyida kompaniya reklamalarni qisqartirishini, shuningdek, inflyatsiya bosimiga javoban muayyan menyu bandlarini oʻzgartirish kiritishini eʼlon qildi.

2022-yil sentabrida kompaniya maʼlum vaqtdagi onlayn buyurtmalarga 20% chegirma taklif qildi.

2022-yilda Dominoʻs Amerika Qoʻshma Shtatlari avtomobil parkiga 800 ta Chevy Bolt avtomobilini qoʻshdi.

Manbalar